


                                                PARLAMENTUL  ROMÂNIEI

                                                   CAMERA DEPUTAŢILOR

	COMISIA JURIDICĂ, 
DE  DISCIPLINĂ  ŞI IMUNITĂŢI


	                    Bucureşti, 24 noiembrie 2015
                    Nr. Pl- x 791/2015


RAPORT

asupra Propunerii legislative pentru modificarea art. 11 din Legea cetățeniei române nr. 21/1991

În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere, în fond, cu Propunerea legislativă pentru modificarea art. 11 din Legea cetățeniei române nr. 21/1991, trimisă cu adresa nr. Pl-x 791 din 4 noiembrie 2015 şi înregistrată cu nr. 4c-11/1413  din 6 noiembrie 2015.
Potrivit prevederilor art. 75 din Constituţia României, republicată şi ale art. 92 alin. (9) pct. 2 din Regulamentul Camerei Deputaţilor, republicat, Camera  Deputaţilor este Cameră decizională.

Senatul, în calitate de primă Cameră sesizată, a respins propunerea legislativă  în şedinţa din 2 noiembrie 2015.
Guvernul României a transmis un punct de vedere prin care nu susține adoptarea inițiativei legislative. 

Consiliul Legislativ, prin avizul nr. 782 din 22 iulie 2015, a avizat favorabil, cu observaţii şi propuneri, iniţiativa legislativă.

Comisia pentru comunitățile de români din afara granițelor țării a avizat favorabil inițiativa legislativă, cu un amendament admis la această comisie, care se consideră respins, ca urmare a respingerii inițiativei legislative  de către Comisia juridică, de disciplină și imunități.
Comisia pentru drepturile omului, culte și problemele minorităților naționale a avizat favorabil inițiativa legislativă cu avizul nr. 4c-5/792 din 18 noiembrie 2015.
Propunerea legislativă are ca obiect de reglementare modificarea art. 11 din Legea cetățeniei române nr. 21/1991 în sensul ca persoanele vizate de acest text de lege să fie dispensate de îndeplinirea oricărei condiții din cele stipulate la art. 8 din lege, redobândirea cetățeniei române putând să se facă sub unica dovadă a pierderii cetățeniei române sau a ridicării acesteia în condițiile prevăzute la art. 11 alin. (1).

În conformitate cu prevederile art.61 din Regulamentul Camerei Deputaţilor, republicat, membrii Comisiei au examinat iniţiativa legislativă, expunerea de motive, avizele comisiilor permanente sesizate în avizare și avizul Consiliului Legislativ în şedinţa din  23 noiembrie 2015. 

           La dezbateri au fost prezenţi 20 deputaţi, din totalul de 26 membri ai Comisiei juridice, de disciplină şi imunităţi.

Cu ocazia dezbaterilor s-a constatat că inițiativa legislativă este nejustificată și discriminatorie în sensul limitării aplicării normei doar persoanelor care au dobândit cetățenia română prin națtere sau adopție și care au pierdut-o din motive neimputabile lor sau această cetățenie le-a fost ridicată fără voia lor până în anul 1989. Eliminarea necesității îndeplinirii condițiilor prevăzute la art. 8 alin. (1) lit. b), c) și e) din lege nu poate fi susținută întrucât, chiar dacă pierderea cetîțeniei române a intervenit din motive neimputabile persoanelor în cauză, totuși este necesar ca, înainte de redobândire, autoritățile competente să efectueze anumite verificări cu privire la comportamentul și atitudinea acestor persoane față de România, care să demonstreze că cei care solicită redobândirea cetățeniei române și-au păstrat de-a lungul timpului loialitatea față de statul român, precum și faptul că nu se regăsesc în niciuna dintre situațiile reglementate de Legea nr. 21/1991, care ar duce, oricum, la retragerea cetățeniei române.
 
 În urma dezbaterilor, membrii Comisiei juridice, de disciplină şi imunităţi au hotărât, cu unanimitate de voturi, să propună plenului Camerei Deputaţilor respingerea propunerii legislative pentru modificarea art. 11 din Legea cetățeniei române nr. 21/1991.  Redăm în Anexă amendamentul transmis prin aviz de către Comisia pentru comunitățile de români din afara granițelor țării.
În raport cu obiectul şi conţinutul reglementării, propunerea legislativă face parte din categoria legilor organice.
              PREŞEDINTE,                                                                                              SECRETAR,

        Bogdan Liviu CIUCĂ                                                                           Sorin Constantin STRAGEA                         
Consilier parlamentar, Paul Şerban
AMENDAMENT RESPINS


                                                                                                                                   Anexa

	Nr.

crt
	Formă Senat
	Text amendament

(autorul amendamentului)
	Motivare

	1
	Art. 11. 

alin. (1) Persoanele care au dobândit cetăţenia română prin naştere sau prin adopţie şi care au pierdut-o din motive neimputabile lor sau această cetăţenie le-a fost ridicată fără voia lor, până în anul 1989, precum şi descendenţii acestora până la gradul III, la cerere, redobândesc sau li se acordă cetăţenia română, cu posibilitatea păstrării cetăţeniei străine şi stabilirea domiciliului în ţară sau cu menţinerea acestuia în străinătate.


	Art. 11.  
alin. (1) Persoanele care au dobândit cetăţenia română prin naştere sau prin adopţie şi care au pierdut-o din motive neimputabile lor sau această cetăţenie le-a fost ridicată fără voia lor, conform Decretului Nr. 125 din 7 iulie 1948 pentru cetăţenia română, până în anul 1989, precum şi descendenţii acestora până la gradul III, la cerere, redobândesc sau li se acordă cetăţenia română, cu posibilitatea păstrării cetăţeniei străine şi stabilirea domiciliului în ţară sau cu menţinerea acestuia în străinătate.

Autor: Comisia pentru comunităţile de români din afara graniţelor ţării
	

	2
	alin. (2) Persoanele, care au dobândit cetăţenia română în condiţiile alin. (1), redobândesc cetăţenia română la data depunerii jurământului de credinţă, fără îndeplinirea condiţiilor prevăzute la art.8, într-un termen ce nu poate depăşi 30 de zile de la data depunerii cererii.


	alin. (2) Persoanele prevăzute la alin.(1) dobândesc cetăţenia română la data depunerii jurământului de credinţă, cu îndeplinirea condiţiilor prevăzute la art.8, alin. (1) lit. b), c) şi e), într-un termen ce nu poate depăşi 30 de zile de la data depunerii cererii.

Autor: Comisia pentru comunităţile de români din afara graniţelor ţării


	Conform propunerii Consiliului Legislativ

	Nr.

crt
	Formă Senat
	Text amendament

(autorul amendamentului)
	Motivare

	3
	alin. (3)   Autorităţile publice în competenţa cărora intră eliberarea de acte ce dovedesc identitatea persoanei, respectiv certificat de naştere, carte de identitate, paşaport sau orice alt act doveditor al cetăţeniei române, pierdută în condiţiile alin.(1), în termen de 15 zile de la data depunerii cererii, vor elibera documentele solicitate.


	alin. (3) Autorităţile publice române în competenţa cărora intră eliberarea de acte ce dovedesc identitatea persoanei, respectiv certificat de naştere, carte de identitate, paşaport sau orice alt act doveditor al cetăţeniei române, pierdută în condiţiile alin.(1), în termen de 15 zile de la data depunerii cererii, vor elibera documentele solicitate.

Autor: Comisia pentru comunităţile de români din afara graniţelor ţării
	Conform propunerii Consiliului Legislativ

	4
	alin. (4)  Nerespectarea termenelor prevăzute 

la alin.(2) şi (3) constituie contravenţie şi se pedepseşte cu amendă de la 1000 la 5000 lei.”


	nemodificat
	

	5
	
	alin. (5)  Constatarea contravenţiei prevăzute la alin.(4) şi aplicarea sancţiunii se fac de către persoanele împuternicite de ministrul Justiţiei prin ordin al ministrului.

Autor: Comisia pentru comunităţile de români din afara graniţelor ţării
	

	6
	
	alin. (6)  Contravenţiei prevăzute la alin.(4) le sunt aplicabile dispoziţiile Ordonanţei Guvernului nr.2/2001 în regimul juridic al contravenţiilor, aprobată cu modificări şi completări prin Legea nr.180/2002, cu modificările şi completările ulterioare.

Autor: Comisia pentru comunităţile de români din afara graniţelor ţării
	Conform propunerii Consiliului Legislativ

